युरो २०२४ : पोर्चुगलमाथि जर्जियाको सानदार जित
जर्जियाले युरो २०२४ को समूह ‘एफ’ को खेलमा बुधबार पोर्चुगलमाथि २–० को जित तय गर्नै अन्तिम १६ मा स्थान बनाएको छ । जर्जिया ठूला प्रतियोगिताको नकआउट चरणमा प्रवेश गरेको यो नै पहिलो पटक हो ।
काठमाडौँ — जर्जियाले युरो २०२४ को समूह ‘एफ’ को खेलमा बुधबार पोर्चुगलमाथि २–० को जित तय गर्नै अन्तिम १६ मा स्थान बनाएको छ । जर्जिया ठूला प्रतियोगिताको नकआउट चरणमा प्रवेश गरेको यो नै पहिलो पटक हो ।यो जितपछि जर्जिया चार अंकमा तेस्रो स्थानमा रह्यो । उसका लागि खिभ्चा काभरात्स्केलिया र जर्जेस मिकाटाड्जले गोल गरे । पोर्चुगलले यसअघि नै समूह जित्ने निश्चित भइसकेको थियो, त्यसैले उसले दोस्रो रोजाइको टिम उतारेको थियो ।समूहको अर्को खेलमा टर्कीले चेक गणतन्त्रलाई २–१ ले हरायो र ६ अंकसहित दोस्रो स्थानमा उक्लिन सफल रह्यो । केन्क टोसुनले दोस्रो हाफको इन्ज्युरी समयको चौथो मिनेटमा टर्कीका लागि निर्णायक गोल गरे । 